Saguenay (mesto v Quebecu)

Saguenay je mesto v kanadskej provincii Québec. V roku 2021 malo 144 723 obyvateľov. Bolo vytvorené v roku 2002 spojením viacerých entít: Canton-Tremblay, Shipshaw, Lac-Kénogami, Laterrière, Jonquière, La Baie a Chicoutimi.

Časti a dejiny 
 Chicoutimi: nachádza sa na sútoku riek Chicoutimi and Rivière Saguenay. V jazyky pôvodných obyvateľov, Montagnais, názov znamená „koniec hlbokej vody“, čo odkazuje na dosahovanie prílivu do tejto lokality. V roku 1676 tu bola založená obchodná základňa. Mesto bolo založené v 40. rokoch 19. storočia, od roku 1875 je námorným a od 1893 železničným terminálom. Po papierovom priemysle na začiatku 20. storočia sa neskôr rozmohli služby a mesto sa stalo okresným centrom. V roku 1969 bola založená univerzita Université du Québec à Chicoutimi. Mesto vzniklo spojením Chicoutimi, Chicoutimi-Nord, Rivière-du-Moulin a farnosti Chicoutimi.
 La Baie: Najstaršia časť mesta, ktorá bola založená v roku 1838 zamestnancami lesníckej spoločnosti Société des Vingt-et-un. Nachádza sa v zálive Baie des Ha! Ha! na rieke Saguenay. Existuje tu prístav, od roku 1917 výroba papiera a od roku 1979 výroba hliníka. Mesto vzniklo zlúčením mestečiek: Bagotville a Port-Alfred, farností Grande-Baie a Bagotville.
 Jonquière: Nachádza sa na sútoku riek Rivière Saguenay and Rivière aux Sables. Vzniklo zlúčením Jonquière, Arvida, Kénogami a farnosti Jonquière. Jacques-Pierre de Taffanel, markíz de La Jonquière, guvernér Nového Francúzska je zdrojom názvu mesta. Jonquière bolo založené ako farmárska farnosť v roku 1847, rozmohlo sa po príchode železnice v roku 1893. V roku 1912 bolo mesto hlavným producentom novinového papiera v Kanade. V roku 1925 Aluminum Company of America (Alcoa), ktorú viedol Arthur Vining Davis, založila podnikové mesto Arvida. Popri vtedy najväčšom komplexe na výrobu hliníka na Západe spoločnosť vybudovala niekoľko vodných elektrární. V 60. rokoch sa Jonquière začal meniť z priemyselného centra na regionálne správne centrum.

Demografia 
V sčítaní obyvateľstva v roku 2021 malo mesto 144 723 obyvateľov, v roku 2016 to bolo 145 949. V roku 2021 15 ľudí uviedlo ako etnický pôvod český, 0 slovenský a 0 česko-slovenský. 141 550 obyvateľov uviedlo ako prvý jazyk francúzštinu, 1 375 angličtinu. 380 oba jazyky a 95 ani jeden z nich.

Doprava 
Do mesta vedú provinčné cesty 170, 172 a 175.

Ekonomika 
V meste sa nachádza základňa Kanadských ozbrojených síl, CFB/BFC Bagotville.

Kultúra 
V Jonquière sa koná La semaine mondiale de la marionnette, svetový festival bábkarskeho umenia.

Ročne sa v meste koná Carnaval-Souvenir (Chicoutimi). V meste sídli Musée du Saguenay-Lac-St-Jean (Chicoutimi), Musée du Fjord (La Baie), ktoré sa zameriava na vodstvo oblasti a Musée de la Défense aérienne. Kultúrne centrum Centre culturel du Mont-Jacob sídli v Jonquière.

Galéria

Referencie

Iné projekty

Externé odkazy 
 Oficiálna stránka mesta

Zdroj 

 
Mestá v Quebecu
Saguenay–Lac-Saint-Jean